Drage učenice i učenici,

vjerujemo da pratite vijesti i da ste upoznati kako svi moramo, zbog Corona virusa, voditi računa o pojačanim osnovnim epidemiološkim mjerama opreza.

U utorak 30. lipnja trebalo vas je ukupno 464 preuzeti svoje svjedodžbe. Obzirom na taj veliki broj i na činjenicu da koristite javni prijevoz za doći do škole, a i mnogi od vas dolaze iz drugih mjesta, odlučili smo kako NE MOŽEMO organizirati PODJELU SVJEDODŽBI na način kako smo željeli.

Stoga:

• Ukoliko vam svjedodžba ne treba tijekom ljeta, preporučujemo da ne dolazite po nju. Svoje ocjene i uspjeh znate, a vašim roditeljima je sve vidljivo u dnevniku.

• Krajem kolovoza, prije početka nove školske godine, uobičajeno su organizirani upisi u sljedeći razred. Tada tu svjedodžbu ionako morate vratiti u školu (uz potvrdu o plaćanju povećanih troškova školovanja, potvrdu o obavljenoj strukovnoj praksi i vraćene knjige u školsku knjižnicu).

• Ako netko ipak želi, ili mora preuzeti svjedodžbu za neke svoje potrebe, molimo da to učinite na slijedeći način i poštujući ova pravila:

* Svjedodžbu može preuzeti samo učenik, roditelj ili osoba koja ima punomoć ovjerenu kod javnog bilježnika (u svrhu preuzimanja svjedodžbe).
* Svjedodžbu preuzimate u učeničkoj referadi
* U školskom dvorištu i pri ulazu u školu poštujte udaljenost od drugih osoba (2 m).
* Pri ulasku u školsku zgradu, na ulaznim vratima, obvezno dezinficirajte ruke.
* Na stepenicama i hodnicima do referade obvezno se krećite na udaljenosti od najmanje 2 metra od drugih osoba.
* Čekajte red za ulazak u referadu na istoj udaljenosti i ulazite jedan po jedan.
* Svjedodžbe možete preuzeti kad u školi nema ispita Državne mature:

 • utorak **30.6.**,od **9** do **14** sati

 • od **6.** do **31.7.**, u vremenu od **10** do **12 sati**

 **• 3.a,b i 4.a,b** od **14.** do **31.7.**, u vremenu od **10** do **12 sati**

 • škola neće raditi 3. – 20. 8.

ŠKOLSKA KNJIŽNICA – NE RADI

* knjige koje ste posudili vratit ćete u kolovozu kad dođete na upis.
* oni koji će doći po svjedodžbe, moći će tada vratiti i knjige u referadi (odložiti u kutiju/ na knjizi mora biti naljepnica s imenom, prezimenom razredom učenika).

PREPORUKE:

* ČESTO i dobro perite ruke !
* Pridržavajte se socijalne udaljenosti na otvorenom 1,5 m, u zatvorenim prostorima 2m !
* Izbjegavajte socijalne kontakte (rukovanje, grljenje i sl) !
* Nosite maske u javnom prijevozu, trgovačkim centrima i većim trgovinama !
* Ne dirajte lice neopranim rukama (nos, oči i usta) !
* Ne idite u zatvorene prostore u kojima ima puno ljudi !

I na kraju, uživajte u ljetnom odmoru! Ali uz mjere opreza! Zdravi i veseli bili !

Vaša ravnateljica